S-409/2017

Mál þetta sem dómtekið er í dag var höfðað með ákærum útgefnum af lögreglustjóranum á höfuðborgarsvæðinu þann 27. júní og 4. júlí sl. "á hendur J-kk-þgf H-kk-þgf L-kk-þgf, Hólsvegi 16, Reykjavík.

Ákæra 27. júní 2017:

"fyrir umferðarlagabrot, með því að hafa laugardaginn 1. apríl 2017 ekið bifreiðinni PT-919 sviptur ökurétti og undir áhrifum áfengis (í blóði mældist vínandamagn 1,51 ‰) norður Arnarbakka í Reykjavík, við Ferjubakka, þar sem lögregla stöðvaði aksturinn.

Telst brot þetta varða við 1., sbr. 3. mgr. 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006."

Ákæra 4. júlí 2017:

"fyrir líkamsárás, með því að hafa, aðfaranótt sunnudagsins 30. ágúst 2015 utandyra í Austurstræti við Lækjargötu í Reykjavík, veist með ofbeldi að M-kk-þgf R-kk-þgf S-kk-þgf, kt. 200661-4789, sparkað í fætur hans og fellt hann þannig að hann féll í jörðina, ítrekað sparkað í líkama hans og höfuð og slegið hann ítrekað hnefahöggum í andlit og höfuð, allt með þeim afleiðingum að hann hlaut lítinn skurð vinstra megin á enni og neðan við vinstra auga og glóðarauga vinstra megin, hrufl á báðum hnjám og mar á utanverðu vinstra hné og innanverðu hægra hné, hrufl og mar á báðum olnbogum, mar á vinstri framhandlegg og hrufl í lófum, létt skerðinga á hreyfingu í hálsi, eymsli og stífleiki aftanvert á hálsi. (Mál nr. 007-2015-51059)

Telst brot þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar."

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júlí 1993. Hann á að baki sakaferil. Hann var 6. nóvember 2015 dæmdur í 14 mánaða fangelsi, þar af 12 mánuði skilorðsbundið, fyrir umferðarlagabrot og brot gegn lögum um ávana- og fíkniefni. Brot ákærða samkvæmt ákæru 4. júlí sl. eru hegningarauki við þennan dóm. Verður refsing ákveðin eftir 78. gr. laga nr. 19/1940, sbr. 77. gr. laganna. Að öðru leyti eru brot ákærða ítrekun. Verður nú að ákvarða ákærða eina refsingu fyrir brotin sem hann var dæmdur fyrir 2015, að viðbættum brotum samkvæmt þeim ákærum sem hér eru til meðferðar. Verður við óskilorðsbundna hluta dómsins bætt einum mánuði. Samkvæmt því sæti ákærði fangelsi í 15 mánuði, þar sem 12 mánaða af refsivistinni verður frestað skilorðsbundið, svo sem í dómsorði er mælt fyrir um.

Ákærði er sviptur ökurétti ævilangt.

Ákærði greiði sakarkostnað og málsvarnarþóknun skipaðs verjanda síns, sem nánar greinir í dómsorði

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

S-kk-nf S-kk-nf héraðsdómari kveður upp þennan dóm.

D ó m s o r ð :

Ákærði, J-kk-nf H-kk-nf L-kk-nf, sæti fangelsi í 15 mánuði, en fresta skal fullnustu 12 mánaða refsingarinnar og falli sá hluti hennar niður að liðnum einu ári frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti ævilangt.

Ákærði greiði 38.255 krónur í sakarkostnað og málsvarnarþóknun skipaðs verjanda síns, S-kk-ef K-kk-ef K-kk-ef hæstaréttarlögmanns 147.560 krónur.

S-kk-nf S-kk-nf.